Els col·legis González Gallarza i Bonavista celebren una jornada de portes obertes
17/05/2007 18:56:00

# Els col·legis González Gallarza i Bonavista celebren una jornada de portes obertes

*   17/05/2007 18:56:00
*   [Imprimir](#)
*   Compartir
*    https://www.alaquas.org/documento.asp?id\_do=10177

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10177%2F0&title=Ajuntament%20d%27Alaqu%C3%A0s.%20Premsa.Els%20col%C2%B7legis%20Gonz%C3%A1lez%20Gallarza%20i%20Bonavista%20celebren%20una%20jornada%20de%20portes%20obertes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10177/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10177/10177_Form_4.jpg)](https://www.alaquas.org/ficheros/documentos/2007/2/10177/10177_Form_10.jpg "<a href='https://www.alaquas.org/ficheros/documentos/2007/2/10177/10177_Form_10.jpg' target=_blank><i class='fa fa-external-link' aria-hidden='true'></i>.Els col·legis González Gallarza i Bonavista celebren una jornada de portes obertes</a>")

Professors, alumnes i pares organitzen diverses activitats durant la vesprada del 16 de maig

Els centres d'educació primària d'Alaquàs González Gallarza i Bonavista van organitzar el passat dimecres 16 de maig una jornada de portes obertes per tal de mostrar les seues instal·lacions i els treballs dels seus alumnes durant el curs escolar. L'Alcalde d'Alaquàs, Jorge Alarte, va visitar els dos recintes i va comprovar l'interés generat per aquesta jornada que va fer que professors, alumnes i pares ompliren d'activitats els col·legis i visqueren una vesprada diferent.

En el CP González Gallarza, l'Associació de Pares i Mares va projectar un audiovisual que explicava totes les activitats que han organitzat durant aquest l'any. D'altra banda, van celebrar-se audicions musicals en què va participar el cor del centre i es va realitzar una trobada coral junt amb el cor de l'Institut Faustí Barberà. Els visitants que s'aproparen també van poder veure centenars de treballs plàstics realitzats pels alumnes durant tot el curs. Entre ells, bona part versaven sobre Kandinsky, pintor sobre la figura de la qual s'ha treballat aquestos mesos.

El CP Bonavista ha englobat la seua jornada de portes obertes dins de la Setmana Cultural, que estan celebrant aquestos dies amb activitats extraescolars especials, tallers, eixides i moltes altres activitats. En el matí d'ahir, alumnes d'aquest centre van estar realitzant activitats mediambientals, informant-se sobre la natura de la zona mediterrània i van plantar arbres. Per la vesprada va fer-se una exhibició de _baby-gym,_ una activitat gimnàstica per als més menuts del centre. També van organitzar-se, per cicles, tallers de manualitats. I es va muntar una parada per tal de recaptar fons per una ONG.